title: 2012/584/EU: Sklep Evropskega parlamenta z dne 10. maja 2012 o razrešnici glede izvrševanja proračuna Evropske železniške agencije za proračunsko leto 2010#Resolucija Evropskega parlamenta z dne 10. maja 2012 s pripombami, ki so del sklepa o razrešnici glede izvrševanja proračuna Evropske železniške agencije za proračunsko leto 2010

text:
               17.10.2012

               SL

               Uradni list Evropske unije

               L 286/229

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Evropske železniške agencije za proračunsko leto 2010
   (2012/584/EU)
   EVROPSKI PARLAMENT,

               —

               ob upoštevanju letnih računovodskih izkazov Evropske železniške agencije za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske železniške agencije za proračunsko leto 2010, skupaj z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 881/2004 Evropskega parlamenta in Sveta z dne 29. aprila 2004 o ustanovitvi Evropske železniške agencije (3), zlasti člena 39 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za promet in turizem (A7-0118/2012),

               1.

               podeli razrešnico izvršnemu direktorju Evropske železniške agencije glede izvrševanja proračuna agencije za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske železniške agencije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 100.

      (2)  UL L 248, 16.9.2002, str. 1.

      (3)  UL L 164, 30.4.2004, str. 1.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2012
      s pripombami, ki so del sklepa o razrešnici glede izvrševanja proračuna Evropske železniške agencije za proračunsko leto 2010
      EVROPSKI PARLAMENT,

                  —

                  ob upoštevanju letnih računovodskih izkazov Evropske železniške agencije za proračunsko leto 2010,

                  —

                  ob upoštevanju poročila Računskega sodišča o letnih računovodskih izkazih Evropske železniške agencije za proračunsko leto 2010, skupaj z odgovori Agencije (1),

                  —

                  ob upoštevanju priporočila Sveta z dne 21. februarja 2012 (06083/2012 – C7-0051/2012),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (ES) št. 881/2004 Evropskega parlamenta in Sveta z dne 29. aprila 2004 o ustanovitvi Evropske železniške agencije (3), zlasti člena 39 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor ter mnenja Odbora za promet in turizem (A7-0118/2012),

                  A.

                  ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov za proračunsko leto 2010 ter o zakonitosti in pravilnosti z njimi povezanih transakcij;

                  B.

                  ker je Parlament 10. maja 2011 izvršnemu direktorju Evropske železniške agencije podelil razrešnico glede izvrševanja proračuna agencije za proračunsko leto 2009 (5) in v resoluciji, ki spremlja sklep Parlamenta o razrešnici, med drugim:

                              —

                              pozval agencijo, naj se posveti težavi s prenosom proračunskih sredstev iz enega proračunskega leta v naslednje, saj prenos 41 % sredstev v naslovu II pomeni hudo kršitev proračunskega načela enoletnosti,

                              —

                              ugotovil, da je Računsko sodišče opozorilo na razveljavitve in zamude pri postopkih javnih naročil, ponavljajoče se zamude pri izvrševanju plačil in precejšnje spremembe delovnega programa, opravljene med letom,

                              —

                              pozval agencijo, naj oblikuje usklajen postopek zaposlovanja, ki ga bo uporabila kot priročnik za uslužbence, vključene v novi postopek zaposlovanja,

                  C.

                  ker je skupni proračun agencije za leto 2010 znašal 24 147 240 EUR, kar je 14,9 % več kot v letu 2009; ker je bil v letu 2010 prvotni prispevek Unije v proračun agencije 23 260 000 EUR, v letu 2009 pa 16 060 000 EUR, kar pomeni 44,83-odstotno povečanje;

         Upravljanje proračuna in finančno poslovodenje

                  1.

                  opominja, da je začetni prispevek Unije agenciji za leto 2010 znašal 23 260 000 EUR; ugotavlja pa, da je bil k temu dodan znesek 214 000 EUR, pridobljen z izterjavo presežka, kar pomeni, da je celoten prispevek Unije za leto 2010 znašal 23 474 000 EUR;

                  2.

                  na podlagi poročila o letnih dejavnostih agencije ugotavlja, da so bile obveznosti sprejete za 99 % sredstev, 77 % pa jih je bilo porabljenih za plačila; ugotavlja predvsem naslednje:

                              —

                              vse prevzete obveznosti v naslovu I so znašale 14 507 149 EUR, pri čemer je bilo 99 % sredstev uporabljenih za izvrševanje plačil, v isti namen pa je bilo uporabljenih 77 % sredstev, prenesenih v leto 2010,

                              —

                              v naslovu II so bile obveznosti prevzete za skoraj 100 % sredstev, od katerih jih je bilo 62 % uporabljenih za izvrševanje plačil, v ta namen pa je bilo uporabljenih tudi 92 % sredstev, prenesenih v leto 2010,

                              —

                              v naslovu III so bile obveznosti prevzete za skoraj 100 % sredstev, od katerih jih je bilo 62 % porabljenih za plačila, v ta namen pa je bilo uporabljenih tudi 95 % sredstev, prenesenih v leto 2010,

                        ceni dejstvo, da je agencija posredovala informacije o uporabi proračunskih sredstev, prenesenih iz leta 2009 v leto 2010;

                  3.

                  meni, da je glede na finančno krizo izjemno pomembno optimizirati porabo proračunskih sredstev, ter spodbuja Komisijo in agencijo, naj preučita razmere in določita, koliko sredstev agencija dejansko potrebuje, da bi izpolnila vse naloge, ki so ji dodeljene;

         Prerazporeditve

                  4.

                  iz poročila agencije o proračunskem upravljanju in finančnem poslovodenju se je seznanil z dejstvom, da je agencija decembra 2009 ugotovila, da poglavje 11 (odhodki za zaposlene) v proračunu za leto 2010 ni bilo pravilno napovedano, saj je bil znesek za naslov I ocenjen za približno 1 500 000 EUR prenizko; po izjavah agencije sklepa, da je do tega prišlo zaradi:

                              —

                              sistemske napake pri računanju predvidenih odhodkov za uslužbence, saj je izračun temeljil na lestvici osnovnih plač iz leta 2007, zaradi česar so manjkale tri letne indeksacije,

                              —

                              povečanja števila pogodbenih uslužbencev, do katerega je prišlo zaradi zmanjšanja števila novih stalnih delovnih mest, ki jih je zahtevala agencija;

                  5.

                  je seznanjen z odločitvijo agencije, da prerazporedi znesek 500 000 EUR iz naslova II v naslov I ter znesek 500 000 EUR iz naslova III v naslov I; iz izjav agencije ugotavlja, da sta odločitev odobrila upravni odbor in Komisija;

                  6.

                  ugotavlja tudi, da je za kritje preostale vrzeli agencija sprejela dopolnilne ukrepe, s katerimi je poskusila zmanjšati odhodke iz naslova I; ugotavlja, da so ti ukrepi zagotovili dodatne prihranke, nižje od 300 000 EUR; je seznanjen s tem, da je bil znesek ponovno prerazporejen v naslov II;

                  7.

                  obžaluje, da je zaradi napake v proračunski napovedi pri nekaterih naložbah prišlo do preklica ali zamude; poziva agencijo, naj organ za podelitev razrešnice nemudoma seznani z ukrepi, sprejetimi za izboljšanje napovedi odhodkov;

                  8.

                  je zaskrbljen, ker Računsko sodišče v svojem poročilu o letnih računovodskih izkazih agencije za proračunsko leto 2010 ni opozorilo na to težavo; poziva Računsko sodišče, naj organu za podelitev razrešnice pojasni, zakaj je ta podatek izpustilo;

         Prenos proračunskih sredstev

                  9.

                  je seznanjen s tem, da so po ugotovitvah Računskega sodišča proračunska sredstva, prenesena v leto 2011, znašala 5 500 000 EUR, pri čemer se 4 300 000 EUR (78 %) nanaša na blago in storitve, ki bodo opravljene v letu 2011;

                  10.

                  opozarja, da je agencija že v proračunskih letih 2008 in 2009 v naslednje proračunsko leto prenesla visoke zneske; meni, da v prihodnje tako hudih kršitev proračunskega načela enoletnosti ne bo več mogoče spregledati in da ob naslednji kršitvi tega načela razrešnica ne bo podeljena; poziva agencijo, naj takoj sprejme potrebne korektivne ukrepe;

                  11.

                  meni, da agenciji ni uspelo ustrezno rešiti težave s prenosom proračunskih sredstev iz enega proračunskega leta v naslednje; opozarja na pomen proračunskega načela enoletnosti; poziva agencijo, naj organ za podelitev razrešnice seznani z ukrepi, s katerimi bo izboljšala izvrševanje letnega proračuna, in naj zmanjša prenos proračunskih sredstev;

                  12.

                  kljub temu upošteva odgovor agencije, da preučuje, ali bi bilo mogoče okvirne pogodbe za študije skleniti precej hitreje po sprejetju proračuna; ugotavlja tudi, da se je agencija zavezala pregledu proračunskih napovedi za leti 2011 in 2012, da bi jih bolje uskladila z dejanskimi potrebami in izboljšala uporabo proračunskih sredstev;

                  13.

                  poziva agencijo, naj obvesti organ za podelitev razrešnice, ko bo pripravljeno poročilo o neporabljenih proračunskih sredstvih, prenesenih iz prejšnjih let, ki bo priloženo vsakoletnemu proračunu; spominja agencijo, da je bila ta zahteva postavljena že v prejšnjih postopkih podelitve razrešnice;

         Javna naročila

                  14.

                  ugotavlja, da bo agencija poskusila olajšati letno načrtovanje javnih naročil, tako da bo v letni delovni program dodala sistem ABAC Contract, ki podpira decentralizirano upravljanje pogodb;

                  15.

                  na podlagi letnega poročila o dejavnostih agencije ugotavlja, da je bilo v letu 2010 začetih 21 postopkov javnih naročil (s pogajanji in odprtih), 12 pa dokončanih;

         Računovodski sistem

                  16.

                  na podlagi letnega poročila o dejavnostih agencije ugotavlja, da je agencija v skladu z moduli sistema ABAC Workflow in sredstev ABAC posodobila priročnik za finančne postopke;

                  17.

                  je zadovoljen, da je agencija 1. septembra 2010 začela uporabljati centraliziran sistem za registracijo prejetih faktur; poudarja, da se bo s tem ukrepom zagotovilo pravočasno evidentiranje vseh faktur, kar bo prispevalo k preprečevanju zamud pri obdelavi plačil;

         Človeški viri

                  18.

                  na podlagi poročila agencije o proračunskem upravljanju in finančnem poslovodenju ugotavlja, da je bilo v agenciji 31. decembra 2010 zaposlenih 133 začasnih in 9 pogodbenih uslužbencev; je prav tako seznanjen s tem, da še vedno potekajo postopki zaposlovanja, s katerimi se želi doseči število 139 začasnih uslužbencev iz kadrovskega načrta 2010 in nato 144 začasnih uslužbencev, predvidenih v letu 2011;

                  19.

                  na podlagi omenjenega poročila ugotavlja, da je bilo v agenciji leta 2010 zaposlenih 6 napotenih nacionalnih strokovnjakov;

                  20.

                  ugotavlja tudi, da agencija nima usklajenega priročnika o različnih pravilih, navodilih in smernicah v zvezi z zaposlovanjem; poudarja, da je pomembno posamezne postopke zaposlovanja obravnavati in upravljati tako, da se ne ogroža načelo enake obravnave vseh kandidatov;

         Uspešnost

         Letni delovni program in strateško načrtovanje

                  21.

                  poziva agencijo, naj v letni delovni program vključi natančnejše informacije o skupnih proračunskih sredstvih, namenjenih javnim naročilom, ter okvirno število in vrsto predvidenih pogodb; pravzaprav ugotavlja, da tako zahteva tudi člen 60(3) finančne uredbe za agencijo, ki pravi, da je „program dela agencije enakovreden sklepu o financiranju za dejavnosti, ki jih pokriva, če so te jasno opisane in so natančno navedena tudi merila, ki so podlaga te dejavnosti“;

                  22.

                  prav tako poziva agencijo, naj pripravi večletni načrt, v katerem bo dolgoročne cilje pretvorila v večletne naloge in z njimi povezane ključne kazalnike uspešnosti; poudarja, da bi interesne skupine tako prejemale boljše informacije o ciljih/dejavnostih, strateških prednostnih nalogah in dodeljevanju sredstev;

                  23.

                  na podlagi letnega poročila o dejavnostih agencije ugotavlja, da sta bila leta 2010 pregledana poslovno načrtovanje in proračunska struktura agencije, da bi lahko leta 2012 uvedla načrtovanje po dejavnostih;

         Dve lokaciji

                  24.

                  meni, da uporaba dveh lokacij (Lille in Valenciennes) za izvajanje dejavnosti agencije povzroča dodatne stroške; opominja tudi, da na to ugotovitev opozarja že od leta 2006 in da Svet ni ukrepal, da bi spremenil svoj Sklep 2004/97/ES, Euratom (6), v katerem je agencijo obvezal k dvema sedežema;

         Notranja revizija

                  25.

                  na podlagi podatkov agencije ugotavlja, da je služba za notranjo revizijo leta 2010 opravila revizijo postopkov načrtovanja in oblikovanja proračuna, da bi pridobila razumna zagotovila o sistemu notranje kontrole v agenciji na področju postopkov načrtovanja in oblikovanja proračuna; ugotavlja, da se priporočila službe za notranjo revizijo nanašajo na strateško načrtovanje, skladnost in natančnost osnutka predvidenih prihodkov in odhodkov, letni delovni program, sklep o financiranju in srednjeročno strategijo na področju informacijske tehnologije; zato poziva agencijo, naj začne izvajati potrebne ukrepe, da bi uresničila priporočila službe za notranjo revizijo;

                  26.

                  poziva agencijo, naj začne izvajati priporočila o upravljanju človeških virov, ki jih je po reviziji leta 2009 podala služba za notranjo revizijo; ugotavlja, da je zamuda pri izvajanju treh priporočil (o upravljanju človeških virov pri letnem načrtovanju, o spoštovanju pravil in načel preglednosti pri ocenjevanju uslužbencev in o razkritju odstopanja od kadrovskih predpisov) trajala od 6 do 12 mesecev; poziva agencijo, naj organ za podelitev razrešnice obvešča o napredku pri izvajanju priporočil službe za notranjo revizijo;

                  27.

                  je zadovoljen, da je agencija konec leta 2007 na lastno pobudo vzpostavila oddelek za notranjo revizijo, ki izvršnemu direktorju in upravi zagotavlja podporo in nasvete na področju notranjega nadzora, ocenjevanja tveganja in notranje revizije;

                  28.

                  opozarja na priporočila iz prejšnjih poročil o razrešnici, navedena v Prilogi k tej resoluciji;

                  29.

                  agencijo opozarja na resolucijo Evropskega parlamenta z naslovom „O razrešnici za leto 2009: uspešnost, finančno poslovodenje in nadzor agencij“ z dne 10. maja 2011 (7); poziva jo, naj ga upošteva;

                  30.

                  sporoča, da so druge ugotovitve horizontalne narave, ki spremljajo sklep o razrešnici, zbrane v resoluciji z dne 10. maja 2012 (8) o uspešnosti, finančnem poslovodenju in nadzoru agencij.

         (1)  UL C 366, 15.12.2011, str. 100.

         (2)  UL L 248, 16.9.2002, str. 1.

         (3)  UL L 164, 30.4.2004, str. 1.

         (4)  UL L 357, 31.12.2002, str. 72.

         (5)  UL L 250, 27.9.2011, str. 191.

         (6)  Soglasni sklep 2004/97/ES, Euratom predstavnikov držav članic, ki so se sestali na ravni voditeljev držav ali vlad, z dne 13. decembra 2003 o kraju sedežev nekaterih uradov in agencij Evropske unije (UL L 29, 3.2.2004, str. 15). Glej člen 1(f).

         (7)  UL L 250, 27.9.2011, str. 269.

         (8)  Sprejeta besedila, P7_TA(2012)0164 (glej stran 388 tega Uradnega lista).

      PRILOGA

         PRIPOROČILA EVROPSKEGA PARLAMENTA IZ PREJŠNJIH LET

                  Evropska železniška agencija

                  2006

                  2007

                  2008

                  2009

                  Uspešnost

                  Agencija izvaja dejavnosti na dveh lokacijah, zaradi česar prihaja do dodatnih stroškov: agencija še ni našla načina za izravnavo stroškov, ki izvirajo iz zaveze, da mora imeti sedež v dveh mestih

                              —

                              Načelo dobrega finančnega poslovodenja ni bilo dosledno upoštevano: napoved denarnih tokov agencije ni bila ustrezno pripravljena

                              —

                              Agencija izvaja dejavnosti na dveh lokacijah, zaradi česar prihaja do dodatnih stroškov (neposredni stroški: 450 000 EUR

                              —

                              Agencijo je pozval, naj določi diahronično analizo operacij, izvedenih v tem letu in prejšnjih letih

                              —

                              Agencijo je pozval, naj določi cilje SMART in kazalnike RACER ter pripravi Ganttov diagram → spodbujanje pristopa, usmerjenega k rezultatom

                              —

                              Neučinkovitost zaradi tega, ker agencija deluje na dveh lokacijah

                              —

                              Agencija izvaja dejavnosti na dveh lokacijah, zaradi česar prihaja do dodatnih stroškov

                              —

                              Zaradi dveh lokacij prihaja do dodatnih stroškov

                              —

                              Agencijo je pozval, naj prikaže primerjavo dejavnosti, ki so bile opravljene skozi leto in za katere se podeli razrešnica, in dejavnosti v prejšnjem proračunskem letu

                  Prenos proračunskih sredstev

                  Proračunsko načelo enoletnosti ni bilo dosledno upoštevano: agencija je izvršila 72 % odobrenih sredstev za prevzem obveznosti. Stopnja prenosa upravnih in operativnih odhodkov je znašala 37,5 % oziroma 85 %

                              —

                              Agencija je imela težave z načrtovanjem dejavnosti in načrtovanjem proračuna zanje. Več kot 35 % dokončno odobrenih sredstev za leto 2007 ni bilo porabljenih med letom

                              —

                              Agencijo je pozval, naj si prizadeva za povečanje stopnje izvrševanja proračuna

                  Agencija je imela težave z načrtovanjem dejavnosti in oblikovanjem proračuna zanje

                              —

                              Agencija se ni posvetila težavi s prenosom proračunskih sredstev iz enega proračunskega leta v naslednje. Prenos 41 % sredstev v naslovu II pomeni hudo kršitev proračunskega načela enoletnosti

                              —

                              Zahteval je, da se k letnim proračunom doda poročilo o neporabljenih sredstvih, prenesenih iz prejšnjih let

                              —

                              Računsko sodišče je opozorilo na razveljavitve in zamude pri postopkih javnih naročil, ponavljajoče se zamude pri izvrševanju plačil in precejšnje spremembe delovnega programa, opravljene med letom

                  Postopki javnih naročil

                  Agencija mora začeti postopke oddaje javnih naročil za področja, ki jih trenutno pokriva s pogodbami, sklenjenimi brez rednega postopka

                              —

                              Težave s preglednostjo na ravni meril za izbor in meril za dodelitev: uporaba postopka s pogajanji ni bila upravičena

                              —

                              Opozoril je na potrebo po izboljšanju upravljanja postopkov javnih naročil

                  Težave s preglednostjo na ravni meril za izbor in meril za dodelitev

                  –

                  Človeški viri

                  –

                  –

                  –

                              —

                              Agencijo je pozval, naj v delovnem programu in poročilu o letnih dejavnostih bolje ponazori predvideno razdelitev kadrovskih virov

                              —

                              Izrazil je zaskrbljenost, ker je spodletelo retroaktivno upoštevanje kadrovskih predpisov in njihovih izvedbenih pravil

                              —

                              Agencijo je pozval, naj oblikuje usklajen postopek zaposlovanja, ki bi ga uporabila kot priročnik za uslužbence, vključene v novi postopek zaposlovanja

                  Notranja revizija

                  Sistem notranje kontrole je vseboval pomanjkljivosti: agencija ni sprejela izvedbenih pravil v zvezi s finančno ureditvijo

                  Agencija ni dosledna pri upoštevanju kadrovskih predpisov

                  Agencijo je pozval, naj sprejme ukrepe za izpolnitev 4 od 36 priporočil, ki jih je podala služba za notranjo revizijo → tj. naj uvede določene standarde notranje kontrole za bančne podpise, ločitev nalog, občutljiva delovna mesta in vzdrževanje pooblastil za prenos

                  Ugotovil je, da je treba 6 od 10 priporočil, ki jih je na področju upravljanja človeških virov podala služba za notranjo revizijo, še ni bilo uresničenih


title: 2010/783/EU: Sklep Sveta z dne 29. novembra 2010 o podpisu Protokola o določitvi možnosti ribolova in finančnega prispevka, predvidenih v Sporazumu med Evropsko skupnostjo in Zvezo Komori o partnerstvu v ribiškem sektorju, in o njegovi začasni uporabi#Protokol o določitvi možnosti ribolova in finančnega prispevka, predvidenih v Sporazumu med Evropsko skupnostjo in Zvezo Komori o partnerstvu v ribiškem sektorju

text:
                  18.12.2010

                  SL

                  Uradni list Evropske unije

                  L 335/1

         SKLEP SVETA
         z dne 29. novembra 2010
         o podpisu Protokola o določitvi možnosti ribolova in finančnega prispevka, predvidenih v Sporazumu med Evropsko skupnostjo in Zvezo Komori o partnerstvu v ribiškem sektorju, in o njegovi začasni uporabi
         (2010/783/EU)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43 v povezavi z odstavkom 5 člena 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Svet je 5. oktobra 2006 sprejel Uredbo (ES) št. 1563/2006 o sklenitvi Sporazuma med Evropsko skupnostjo in Zvezo Komori o partnerstvu v ribiškem sektorju (1).

                     (2)

                     Protokol, ki je priložen k navedenemu sporazumu, preneha veljati 31. decembra 2010.

                     (3)

                     Evropska unija se je z Zvezo Komori (v nadaljnjem besedilu: Komori) pogajala o novem protokolu, ki plovilom EU omogoča ribolov v vodah, nad katerimi imajo suverenost Komori, ali ki spadajo pod jurisdikcijo Komorov glede ribolova. Za zagotovitev nadaljnjih ribolovnih dejavnosti plovil EU, člen 13 novega protokola predvideva njegovo začasno uporabo.

                     (4)

                     Po zaključku pogajanj je bil 21. maja 2010 parafiran nov protokol in spremenjen z izmenjavo pisem 16. septembra 2010.

                     (5)

                     Novi protokol je treba podpisati in ga začasno uporabljati do zaključka postopkov, potrebnih za njegovo sklenitev –

               SPREJEL NASLEDNJI SKLEP:

            Člen 1
            Podpis Protokola o določitvi možnosti ribolova in finančnega prispevka, predvidenih v Sporazumu med Evropsko unijo in Zvezo Komori o partnerstvu v ribiškem sektorju, se odobri v imenu Evropske unije s pridržkom sklenitve navedenega protokola.
            Besedilo Protokola je priloženo temu sklepu.

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Evropske unije s pridržkom njegove sklenitve.

            Člen 3
            Protokol se v skladu z njegovim členom 13 začasno uporablja do zaključka postopkov, potrebnih za njegovo sklenitev.

            Člen 4
            Ta sklep začne veljati na dan sprejetja.

            V Bruslju, 29. novembra 2010

                  Za Svet

                  Predsednik

               K. PEETERS

            (1)  UL L 290, 20.10.2006, str. 6.

            PROTOKOL
            o določitvi možnosti ribolova in finančnega prispevka, predvidenih v Sporazumu med Evropsko skupnostjo in Zvezo Komori o partnerstvu v ribiškem sektorju

               Člen 1
               Obdobje uporabe in možnosti ribolova

                  1.   V skladu s členom 5 Sporazuma o partnerstvu v ribiškem sektorju se plovilom Evropske unije dodelijo naslednje možnosti ribolova za obdobje 3 let:

                              —

                              plovila za ribolov tuna s potegalko: 45 plovil,

                              —

                              plovila s površinskimi parangali: 25 plovil.

                  2.   Odstavek 1 se uporablja ob upoštevanju določb členov 5, 6, 8 in 9 tega protokola.

               Člen 2
               Finančni prispevek – načini plačevanja

                  1.   Finančni prispevek iz člena 7 Sporazuma o partnerstvu v ribiškem sektorju znaša 1 845 750 EUR za obdobje iz člena 1.

                  2.   Finančni prispevek zajema:

                              (a)

                              znesek za dostop do IEC Komorov v višini 315 250 EUR letno, kar ustreza letni referenčni tonaži 4 850, in

                              (b)

                              posebni znesek v višini 300 000 EUR letno za podporo izvajanju sektorske ribiške politike Komorov.

                  3.   Odstavek 1 se uporablja ob upoštevanju določb členov 3, 4, 5 in 6 tega protokola ter členov 12 in 13 Sporazuma.

                  4.   Med obdobjem uporabe tega protokola Evropska unija plačuje finančni prispevek iz odstavka 1 v višini 615 250 EUR letno, kar ustreza vsoti letnih zneskov iz odstavka 2(a) in (b).

                  5.   Če skupni ulov plovil Evropske unije v komorskih vodah presega 4 850 ton letno, se skupni znesek letnega finančnega prispevka poveča za 65 EUR za vsako dodatno tono ulova. Vendar skupni letni znesek, ki ga plača Evropska unija, ne sme presegati dvakratnega zneska iz odstavka 2(a) (630 500 EUR). Če količine ulova plovil Evropske unije presegajo količine, enakovredne dvakratnemu skupnemu letnemu znesku, se znesek za presežek plača naslednje leto.

                  6.   Plačilo se izvede najkasneje 30 dni po začetku veljavnosti Protokola za prvo leto in najkasneje na dan obletnice začetka veljavnosti Protokola za vsako naslednje leto.

                  7.   Uporaba finančnega prispevka iz odstavka 2(a) je v izključni pristojnosti komorskih organov.

                  8.   Celotni znesek finančnega prispevka iz odstavka 2 člena 2 tega protokola se plača na enotni račun državne zakladnice, odprt pri centralni banki Komorov.

                  9.   S tega enotnega računa se znesek, ki ustreza finančnemu prispevku iz člena 2(b) nakaže na račun TR 5006, ki ga pri centralni banki odpre ministrstvo, pristojno za ribištvo.

               Člen 3
               Spodbujanje trajnostnega in odgovornega ribolova v komorskih vodah

                  1.   Pogodbenici se najkasneje tri mesece po začetku veljavnosti tega protokola v okviru Skupnega odbora iz člena 9 Sporazuma o partnerstvu v ribiškem sektorju dogovorita o večletnem sektorskem programu in načinih njegovega izvajanja, zlasti glede naslednjega:

                              —

                              letnih in večletnih smernicah za uporabo finančnega prispevka iz člena 2(2)(b),

                              —

                              o doseganju letnih in večletnih ciljev, ki naj bi omogočili razvoj odgovornega in trajnostnega ribolova ob upoštevanju prednostnih ciljev, ki jih Komori določijo za nacionalno ribiško politiko in druge politike, ki so povezane z razvojem odgovornega in trajnostnega ribolova ali nanj vplivajo,

                              —

                              merilih in postopkih za vsakoletno oceno rezultatov.

                  2.   Vse predlagane spremembe večletnega sektorskega programa morata odobriti obe pogodbenici v okviru Skupnega odbora.

                  3.   Komori vsako leto po potrebi odločijo o dodatnih sredstvih poleg dela finančnega prispevka iz odstavka 2(b) člena 2 za izvajanje večletnega programa. O dodatni dodelitvi sredstev obvestijo Evropsko unijo.

                  4.   Če letna ocena rezultatov izvajanja večletnega sektorskega programa to upravičuje, lahko Evropska komisija po posvetovanju z obema pogodbenicama v okviru Skupnega odbora zmanjša delež finančnega prispevka iz odstavka 2(b) člena 2 Protokola, da se znesek, namenjen izvajanju Programa, prilagodi rezultatom izvajanja.

               Člen 4
               Znanstveno sodelovanje na področju odgovornega ribolova

                  1.   Pogodbenici se zavezujeta, da bosta v komorskih vodah spodbujali odgovoren ribolov po načelu nediskriminacije med različnim ribiškim ladjevjem v teh vodah.

                  2.   V obdobju, ki ga zajema ta protokol, si Evropska unija in Zveza Komori prizadevata za spremljanje stanja ribolovnih virov v komorski ribolovni coni.

                  3.   Pogodbenici upoštevata priporočila in resolucije Komisije za tune v Indijskem oceanu (IOTC) in se zavezujeta, da bosta spodbujali sodelovanje pri odgovornem upravljanju ribolova na ravni podregije.

                  4.   V skladu s členom 4 Sporazuma se pogodbenici na podlagi priporočil in resolucij, ki jih sprejme IOTC, in najboljših razpoložljivih strokovnih nasvetov posvetujeta v okviru Skupnega odbora iz člena 9 Sporazuma, da bi sporazumno in na podlagi znanstvene razprave po potrebi uvedli ukrepe za trajnostno upravljanje ribolovnih virov v zvezi z dejavnostmi plovil Evropske unije.

               Člen 5
               Sporazumna prilagoditev možnosti ribolova
               Možnosti ribolova iz člena 1 se lahko sporazumno prilagodijo, če priporočila in resolucije, ki jih je sprejela IOTC potrjujejo, da takšna prilagoditev zagotavlja trajnostno upravljanje ribolovnih virov Komorov. V tem primeru se finančni prispevek iz odstavka 2(a) člena 2 sorazmerno in po načelu časovne porazdelitve prilagodi. Vendar pa skupni letni znesek finančnega prispevka Evropske unije ne sme presegati dvakratnega zneska iz odstavka 2(a) člena 2.

               Člen 6
               Nove možnosti ribolova

                  1.   Če bi plovila Evropske unije izrazile zanimanje za ribolovne dejavnosti, ki jih člen 1 ne zajema, se pogodbenici posvetujeta, preden komorski organi izdajo kakršno koli dovoljenje. Če je primerno, se pogodbenici sporazumeta o pogojih za nove možnosti ribolova in po potrebi spremenita ta protokol in njegovo prilogo.

                  2.   Pogodbenici spodbujata poskusni ribolov. V ta namen in na zahtevo ene od njiju se posvetujeta in za vsak primer posebej določita vrste rib za poskusni ribolov, pogoje takega ribolova in druge ustrezne parametre.

                  3.   Pogodbenici poskusni ribolov izvajata v skladu z veljavno komorsko zakonodajo in po potrebi v skladu z dogovorjenimi upravnimi in znanstvenimi določbami. Dovoljenja za poskusni ribolov se dodelijo za obdobja največ šest mesecev.

                  4.   Kadar pogodbenici ugotovita, da so rezultati poskusnega ribolova pozitivni, lahko komorski organi ladjevju Evropske unije v okviru seje Skupnega odbora iz člena 9 Sporazuma do izteka tega protokola dodelijo možnosti ribolova za nove vrste. Finančni prispevek iz odstavka 2(a) člena 2 tega protokola se ustrezno poveča.

               Člen 7
               Pogoji za izvajanje ribolova – klavzula o ekskluzivnosti

                  1.   Ne glede na člen 6 sporazuma lahko ribiška plovila, ki plujejo pod zastavo države članice Evropske unije, izvajajo ribolov v komorskih vodah le, če imajo dovoljenje za ribolov, izdano na podlagi tega protokola in pod pogoji iz Priloge k temu protokolu.

                  2.   Za kategorije ribolova, ki jih ta protokol ne zajema, in za poskusni ribolov lahko komorski organi plovilom Evropske unije izdajo dovoljenja za ribolov. Takšna dovoljenja se izdajo v skladu z zakoni in predpisi Zveze Komori in ob soglasju obeh pogodbenic.

               Člen 8
               Začasna prekinitev in prilagoditev plačevanja finančnega prispevka

                  1.   Finančni prispevek iz odstavka 2(a) in (b) člena 2 se lahko spremeni ali začasno prekine po posvetu Skupnega odbora, če:

                              (a)

                              nastanejo neobičajne razmere z izjemo naravnih pojavov, ki ovirajo izvajanje ribolova v IEC Komorov;

                              (b)

                              se bistveno spremenijo politične usmeritve, na podlagi katerih je bil sklenjen ta protokol, in katera koli od pogodbenic zahteva pregled njegovih določb, da bi se te po potrebi spremenile;

                              (c)

                              Evropska unija na Komorih ugotovi kršitev bistvenih in temeljnih vidikov človekovih pravic, kakor so določene v členu 9 Sporazuma iz Cotonouja.

                  2.   Evropska unija si pridržuje pravico do delne ali popolne prekinitve plačevanja posebnega finančnega prispevka iz odstavka 2(b) člena 2 tega protokola:

                              (a)

                              če Skupni odbor pri oceni rezultatov ugotovi, da ti niso v skladu z načrtom;

                              (b)

                              če se plačilo finančnega prispevka ne izvaja.

                  3.   Plačevanje finančnega prispevka se začne ponovno izvajati po posvetu in ob soglasju pogodbenic, takoj ko se vzpostavi stanje izpred dogodkov iz odstavka 1, in/ali če to upravičujejo rezultati finančnega izvajanja iz odstavka 2.

               Člen 9
               Začasna prekinitev izvajanja Protokola

                  1.   Izvajanje tega protokola se lahko začasno prekine na pobudo ene od pogodbenic po posvetu v Skupnem odboru, če:

                              (a)

                              nastanejo neobičajne razmere z izjemo naravnih pojavov, ki ovirajo izvajanje ribolova v IEC Komorov;

                              (b)

                              se bistveno spremenijo politične usmeritve, na podlagi katerih je bil sklenjen ta protokol, in katera koli od pogodbenic zahteva pregled njegovih določb, da bi se te po potrebi spremenile;

                              (c)

                              Evropska unija ugotovi kršitev bistvenih in temeljnih vidikov človekovih pravic, kakor so določene v členu 9 Sporazuma iz Cotonouja.

                              (d)

                              Evropska unija ne plačuje finančnega prispevka iz odstavka 2(a) člena 2 iz razlogov, ki niso navedeni v členu 8 tega protokola;

                              (e)

                              se med pogodbenicama pojavi spor glede razlage tega protokola;

                              (f)

                              katera od pogodbenic ne spoštuje določb tega protokola.

                  2.   Izvajanje Protokola se lahko začasno prekine na pobudo ene od pogodbenic, če je spor med pogodbenicama resen in če posvet v okviru Skupnega odbora ni omogočil sporazumne rešitve.

                  3.   Zainteresirana pogodbenica mora v primeru začasne prekinitve uporabe Protokola poslati pisno uradno obvestilo o svoji nameri vsaj tri mesece pred datumom, ko naj bi takšna prekinitev začela veljati.

                  4.   V primeru začasne prekinitve pogodbenici nadaljujeta posvetovanja in poskušata doseči sporazumno rešitev spora. Če spor sporazumno rešita, se Protokol začne znova uporabljati in znesek finančnega nadomestila se zniža sorazmerno ter po načelu časovne porazdelitve glede na dolžino obdobja, v katerem je bila uporaba Protokola začasno prekinjena.

               Člen 10
               Veljavne določbe nacionalne zakonodaje

                  1.   Dejavnosti ribiških plovil Evropske unije, ki opravljajo svojo dejavnost v komorskih vodah, ureja veljavna komorska zakonodaja, razen če ni drugače predpisano v Sporazumu o partnerstvu v ribiškem sektorju, v tem protokolu z njegovo prilogo in njegovih dodatkih.

                  2.   Komorski organi Evropsko komisijo obvestijo o vsakršni spremembi ali vsakršni novi zakonodaji, povezani z ribiškim sektorjem.

               Člen 11
               Trajanje
               Ta protokol in njegova priloga se uporabljata 3 leta od datuma začasne uporabe v skladu s členom 13, razen v primeru odpovedi v skladu s členom 12.

               Člen 12
               Odpoved

                  1.   V primeru odpovedi Protokola zadevna pogodbenica pisno uradno obvesti drugo pogodbenico o svoji nameri, da bo odpovedala Protokol, in sicer vsaj šest mesecev pred dnevom, na katerega odpoved začne veljati.

                  2.   Po uradnem obvestilu iz prejšnjega odstavka pogodbenici začneta posvetovanja.

               Člen 13
               Začasna uporaba
               Ta protokol in njegova priloga se začasno uporabljata od datuma njunega podpisa.

               Člen 14
               Začetek veljavnosti
               Ta protokol in njegova priloga začneta veljati na dan, ko se pogodbenici medsebojno uradno obvestita, da so bili potrebni postopki za začetek veljavnosti zaključeni.

               PRILOGA

                  Pogoji za izvajanje ribolova s strani plovil Evropske unije v komorskih vodah

               POGLAVJE I

                  ZAHTEVKI ZA DOVOLJENJA IN IZDAJA DOVOLJENJ ZA RIBOLOV

                  ODDELEK 1

                  Izdaja dovoljenje za ribolov

                           1.

                           Dovoljenje za ribolov v komorskih vodah lahko dobijo le tista plovila Evropske unije, ki izpolnjujejo ustrezne pogoje.

                           2.

                           Plovilo izpolnjuje pogoje, če za lastnika plovila, poveljnika plovila ali plovilo samo ne velja prepoved ribolova na Komorih. Lastnik plovila, poveljnik plovila ali plovilo samo morajo spoštovati predpise, ki jih določijo organi Komorov, tako da izpolnjujejo vse predhodne obveznosti, ki izhajajo iz njihovih ribolovnih dejavnosti na Komorih v skladu s sporazumi o ribolovu, sklenjenimi z Evropsko unijo. Poleg tega morajo spoštovati določbe Uredbe (ES) št. 1006/2008 o dovoljenjih za ribolov.

                           3.

                           Vsako plovilo Evropske unije, ki zaprosi za dovoljenje za ribolov, mora imeti zastopnika s stalnim bivališčem na Komorih. Ime in naslov tega zastopnika je treba navesti v zahtevku za dovoljenje za ribolov.

                           4.

                           Za vsako plovilo, ki želi izvajati ribolov na podlagi Sporazuma, pristojni organi Evropske unije pristojnim organom Komorov predložijo zahtevek vsaj 20 dni pred datumom zahtevanega začetka veljavnosti.

                           5.

                           Zahtevki se vložijo pri pristojnih organih Komorov na obrazcu, pripravljenem na podlagi vzorca iz Dodatka 1.

                           6.

                           Vsakemu zahtevku za dovoljenje za ribolov morajo biti priloženi naslednji dokumenti:

                                       —

                                       dokazilo o plačilu pristojbine za obdobje veljavnosti dovoljenja,

                                       —

                                       vsi drugi dokumenti ali potrdila, zahtevani na podlagi posebnih določb, ki se v skladu s tem protokolom uporabljajo za zadevno vrsto plovila.

                           7.

                           Pristojbina se plača na račun, ki ga določijo organi Komorov.

                           8.

                           Pristojbine vključujejo vse nacionalne in lokalne dajatve, razen pristaniških dajatev in stroškov za opravljene storitve.

                           9.

                           Dovoljenja za ribolov za vsa plovila se lastnikom plovil ali njihovim zastopnikom izdajo preko delegacije Evropske unije na Mavriciju v roku 15 dni od datuma, ko pristojni organi Komorov prejmejo vse dokumente iz točke 6.

                           10.

                           Če je dovoljenje za ribolov podpisano, ko je delegacija Evropske komisije zaprta, se pošlje neposredno zastopniku plovila, en izvod pa delegaciji.

                           11.

                           Dovoljenja za ribolov se izdajo za določeno plovilo in niso prenosljiva.

                           12.

                           Vendar se na zahtevo Evropske unije in če se dokaže višja sila, dovoljenje za ribolov za plovilo brez plačila dodatnih pristojbin nadomesti z novim dovoljenjem za drugo plovilo podobne kategorije, kot je prvo plovilo.

                           13.

                           Lastnik prvega plovila ali njegov zastopnik vrne preklicano dovoljenje za ribolov pristojnim organom Komorov prek delegacije Evropske unije.

                           14.

                           Novo dovoljenje za ribolov začne veljati na dan, ko lastnik plovila vrne preklicano dovoljenje pristojnim organom Komorov. O prenosu dovoljenja se obvesti delegacijo Evropske komisije na Mauritiusu.

                           15.

                           Dovoljenje za ribolov mora biti ves čas na krovu brez poseganja v odstavek 1 poglavja VI te priloge.

                  ODDELEK 2

                  Pogoji za izdajo dovoljenj za ribolov – pristojbine in predplačila

                           1.

                           Dovoljenja za ribolov veljajo eno leto. Lahko se obnovijo.

                           2.

                           Pristojbina znaša 35 EUR na tono ulova v komorskih vodah.

                           3.

                           Dovoljenja za ribolov se izdajo po plačilu naslednjih pavšalnih zneskov pristojnim nacionalnim organom:

                                       —

                                       3 700 EUR letno za plovilo za ribolov tuna s potegalko, kar ustreza pristojbinam za 106 ton ulova tuna letno,

                                       —

                                       2 200 EUR letno za plovilo s površinskim parangalom, kar ustreza pristojbinam za 63 ton ulova tuna letno.

                           4.

                           Evropska komisija najkasneje do 31. julija naslednjega leta naredi obračun pristojbin iz naslova ribolovnih potovanj na podlagi poročil o ulovu, ki jih predložijo vsi lastniki ladij in potrdijo znanstveni inštituti, pristojni za preverjanje podatkov o ulovu v državah članicah, kot so inštituti IRD (Institut de Recherche pour le Développement), IEO (Instituto Español de Oceanografía) in IPIMAR (Instituto de Investigação das Pescas e do Mar).

                           5.

                           Obračun se istočasno pošlje pristojnemu organu Komorov in lastnikom plovil.

                           6.

                           Lastniki plovil izplačajo morebitna dodatna plačila pristojnim nacionalnim organom Komorov najkasneje do 30. avgusta naslednjega leta na račun iz odstavka 7 oddelka 1 tega poglavja.

                           7.

                           Če je znesek končnega obračuna nižji od predplačila iz točke 3 tega oddelka, se lastniku plovila nastala razlika ne povrne.

                  ODDELEK 3

                  Podporna plovila

                           1.

                           Dovoljenja za podporna plovila se izdajo v skladu z določbami in pogoji, predvidenimi v komorski zakonodaji.

                           2.

                           Za izdajo dovoljenj za podporna plovila se ne sme zahtevati nobena pristojbina. Takšna plovila morajo pluti pod zastavo države članice Evropske unije ali biti v lasti evropskega podjetja.

                           3.

                           Pristojni organi Komorov Komisiji prek delegacije EU na Mauritiusu redno posredujejo seznam takih dovoljenj.

                     POGLAVJE II

                  RIBOLOVNE CONE

               Da ne bi škodili priobalnemu ribolovu v komorskih vodah, plovila Evropske unije ne smejo izvajati ribolova v obsegu 10 morskih milj okrog vsakega otoka in v obsegu 3 morskih milj okrog naprav za združevanje rib (FAD), ki jih namesti ministrstvo Komorov, pristojno za ribištvo, in katerih položaji se sporočijo predstavniku Evropske unije na Mauritiusu.
               Te določbe lahko pregleda Skupni odbor iz člena 9 Sporazuma.
               POGLAVJE III

                  SPREMLJANJE IN NADZOR

                  ODDELEK 1

                  Sistem evidence ulova

                           1.

                           Vsa plovila, katerim je na podlagi tega sporazuma dovoljeno izvajati ribolovne dejavnosti v komorskih vodah, morajo o svojih ulovih obveščati ministrstvo Komorov, pristojno za ribištvo, in sicer na naslednje načine:

                                       1.1

                                       Evropska plovila, ki imajo dovoljenje za ribolov v komorskih vodah, morajo vsak dan izpolniti ladijski dnevnik IOTC za ribolov tuna (Dodatka 2 in 3) za vsako ribolovno potovanje v komorskih vodah. Ladijski dnevnik se izpolni, tudi če ulova ni.

                                       1.2

                                       Izvodi ladijskega dnevnika IOTC za ribolov tuna se pošljejo tudi znanstvenim inštitutom iz odstavka 4 oddelka 2 poglavja I.

                           2.

                           Za obdobja, v katerih plovilo ni v komorskih vodah, se v navedeni ladijski dnevnik vpiše „Zunaj IEC Komorov“.

                           3.

                           Obrazci se čitljivo izpolnijo, podpiše pa jih poveljnik plovila.

                           4.

                           V primeru neizpolnjevanja določb tega poglavja si vlada Komorov pridržuje pravico, da plovilu, ki krši določbe, začasno odvzame dovoljenje za ribolov, dokler ne opravi vseh formalnosti, lastniku plovila pa naloži kazen v skladu z veljavno zakonodajo Komorov. O tem obvesti Evropsko komisijo.

                           5.

                           Poročila vsebujejo količino ulova na plovilo na posamezno ribolovno potovanje. Poročila se pošljejo v elektronski obliki ministrstvu Komorov, pristojnemu za ribištvo, in sicer na koncu vsakega ribolovnega potovanja in v vsakem primeru, preden plovilo zapusti komorske vode, po en izvod pa se pošlje Evropski komisiji. Oba naslovnika plovilu in drug drugemu nemudoma pošljeta potrdila o prejemu v elektronski obliki.

                           6.

                           Izvirniki poročil v fizični obliki, poslani elektronsko med letnim obdobjem veljavnosti dovoljenja v smislu odstavka 1 oddelka 2 poglavja I te priloge, se ministrstvu Komorov, pristojnemu za ribištvo, pošljejo v 45 dneh po koncu zadnjega izvedenega ribolovnega potovanja v navedenem obdobju. Po en izvod v fizični obliki se hkrati pošlje Evropski komisiji.

                           7.

                           Pogodbenici storita vse potrebno za vzpostavitev sistema za prijavo ulova, ki bo temeljil izključno na elektronski izmenjavi podatkov: pogodbenici bosta morali hitro nadomestiti prijavo ulova v tiskani obliki s prijavo v elektronski obliki.

                           8.

                           Ko bo vzpostavljen sistem elektronske prijave ulova, se bosta v primeru tehničnih težav takega sistema do rešitve le-teh za prijavo ulova uporabljala odstavka 5 in 6.

                  ODDELEK 2

                  Poročila o ulovu: vstop v komorske vode in izstop iz njih

                           1.

                           Za namene te priloge se trajanje ribolovnega potovanja plovila Evropske unije opredeli:

                                       —

                                       kot obdobje, ki preteče med vstopom v komorske vode in izstopom iz njih,

                                       —

                                       kot obdobje, ki preteče med vstopom v komorske vode in pretovarjanjem,

                                       —

                                       ali kot obdobje, ki preteče med vstopom v komorske vode in iztovarjanjem na Komorih.

                           2.

                           Evropska plovila organe Komorov, pristojne za nadzor ribolova, uradno obvestijo o vstopu v komorske vode ali izstopu iz njih najmanj 3 ure pred načrtovanim dejanjem.

                           3.

                           Med obveščanjem o vstopu in/ali izstopu, vsako plovilo javi tudi svoj položaj, količino ulova na krovu in ulovljene vrste. Te podatke po možnosti prednostno sporočijo v elektronski obliki v skladu z vzorcem iz Dodatka 4 ali po telefaksu s potrdilom o prejemu, naslovljenem na plovilo. V primeru tehničnih težav se to sporočanje izvede po radijski zvezi.

                           4.

                           Plovila, ki so odkrita pri izvajanju ribolovne dejavnosti brez prejšnjega obvestila pristojnim organom Komorov, se obravnavajo kot plovila brez dovoljenja za ribolov.

                           5.

                           Ob izdaji dovoljenja za ribolov se sporočijo tudi elektronski naslov, številka telefaksa in telefona ter klicna številka radijske postaje.

                  ODDELEK 3

                  Pretovarjanje in iztovarjanje

                           1.

                           Vsa evropska plovila, ki želijo pretovoriti ulov v komorskih vodah ali ga iztovoriti, morajo to storiti v pristaniščih na Komorih.

                                       1.1

                                       Lastniki teh plovil morajo pristojnim organom Komorov najmanj 24 ur vnaprej uradno sporočiti naslednje podatke:

                                                   —

                                                   imena ribiških plovil, iz katerih bo potekalo pretovarjanje ali iztovarjanje,

                                                   —

                                                   imena tovornih plovil,

                                                   —

                                                   tonažo po vrstah, ki se bodo pretovorile ali iztovorile,

                                                   —

                                                   dan pretovarjanja ali iztovarjanja,

                                                   —

                                                   ime prejemnika iztovorjenega ulova.

                           2.

                           Pretovarjanje in iztovarjanje se štejeta kot izstop iz komorskih voda. Plovila morajo zato pristojnim organom Komorov predložiti prijave ulova in navesti, ali nameravajo ribolov nadaljevati ali zapustiti komorske vode.

                           3.

                           Vsako pretovarjanje ali iztovarjanje ulova, ki ni zajeto zgoraj, je v komorskih vodah prepovedano. Vsaka kršitev te določbe se kaznuje po veljavni komorski zakonodaji.

                  ODDELEK 4

                  Satelitski nadzor

               Evropska plovila je treba nadzorovati tudi z nediskriminatornim satelitskim nadzorom v skladu z naslednjim:

                           1.

                           Zaradi satelitskega nadzora se predstavnikom ali zastopnikom lastnikov plovil ter nadzornim centrom držav zastave sporoči geografski položaj meja komorske ribolovne cone.

                           2.

                           Pogodbenici izmenjata informacije o naslovih https in specifikacijah, ki se uporabljajo za elektronska sporočila med njunima nadzornima centroma v skladu s pogoji iz odstavkov 4 in 6. Te informacije po možnosti zajemajo imena, telefonske številke, številke teleksa in telefaksa ter elektronske naslove, ki se lahko uporabijo za splošno sporazumevanje med nadzornimi centri.

                           3.

                           Položaj plovila se določi s toleranco, ki je manjša od 500 metrov, in stopnjo natančnosti 99 %.

                           4.

                           Kadar plovilo, ki izvaja ribolov v okviru Sporazuma med EU in Komori in je predmet satelitskega nadzora v skladu z zakonodajo Evropske unije, vstopi v ribolovno cono Komorov, nadzorni center države zastave nemudoma pošlje centru za spremljanje ribištva Komorov (FMC) poročilo o položaju in nato v presledkih najmanj vsaki dve uri. Ta sporočila se obravnavajo kot poročila o položaju.

                                       4.1

                                       Pogostost sporočanja se lahko spremeni na največ vsakih 30 minut, če obstajajo resni dokazi, da plovilo krši predpise;

                                       4.2

                                       Dokazno gradivo FMC Komorov pošlje nadzornemu centru države zastave in Evropski komisiji. Priloži se zahtevek za spremembo pogostosti sporočanja. Nadzorni center države zastave mora takoj po prejemu zahtevka FMC v realnem času poslati zahtevane podatke;

                                       4.3

                                       FMC Komorov nadzorni center države zastave in Evropsko komisijo takoj obvesti o zaključku inšpekcijskega pregleda;

                                       4.4

                                       Nadzorni center države zastave in Evropska komisija morata biti obveščena o nadaljnjih ukrepih v zvezi z vsakim inšpekcijskim pregledom, ki se izvede na podlagi takega posebnega zahtevka.

                           5.

                           Sporočila iz odstavka 4 se pošljejo v elektronski obliki po protokolu https brez kakršnega koli dodatnega protokola. Ta sporočila se pošljejo v realnem času v obliki preglednice iz Dodatka 4.

                                       5.1

                                       Plovilom je prepovedano izklopiti napravo za satelitsko spremljanje, kadar so dejavne v komorskih vodah.

                           6.

                           Če na napravi za stalno satelitsko spremljanje, nameščeni na krovu ribiškega plovila, pride do tehnične napake ali okvare, poveljnik plovila v primernem času pošlje podatke iz odstavka 4 nadzornemu centru države zastave. V teh okoliščinah je treba poročilo o položaju pošiljati vsake 4 ure, dokler je plovilo v komorskih vodah.

                                       6.1

                                       V poročilu o splošnem položaju plovila so navedeni položaji za vsako uro, ki jih je zabeležil poveljnik plovila v teh štirih urah;

                                       6.2

                                       Nadzorni center države zastave ali plovilo samo mora ta sporočila nemudoma poslati FMC Komorov;

                                       6.3

                                       Po potrebi ali v dvomu lahko pristojni organi Komorov za posamezno plovilo zahtevajo dodatne informacije pri nadzornem centru države zastave.

                           7.

                           Poškodovana oprema se popravi ali zamenja, takoj ko plovilo konča ribolovno potovanje in v vsakem primeru najkasneje v enem mesecu. Po tem roku zadevno plovilo ne sme odpluti na novo ribolovno potovanje, dokler se oprema ne popravi ali zamenja.

                           8.

                           Strojna in programska oprema sistema za satelitski nadzor mora biti zaščitena pred poneverbami, to pomeni, da ne omogoča vnosa ali izbrisa napačnih položajev in da se je ne da poneveriti. Sistem mora biti v celoti avtomatski in delujoč neprekinjeno ne glede na okoljske razmere. Prepovedano je uničiti, poškodovati, onesposobiti ali posegati v sistem za satelitski nadzor.

                                       8.1

                                       Poveljnik ladje zagotovi, da:

                                                   —

                                                   podatki nikakor niso spremenjeni,

                                                   —

                                                   antena ali antene, povezane s sistemom za satelitski nadzor, nikakor niso blokirane,

                                                   —

                                                   je dovajanje elektrike v sistem za satelitski nadzor nemoteno,

                                                   —

                                                   sistem za satelitski nadzor plovil ni odstranjen s plovila ali z mesta, na katerem je bil prvotno nameščen,

                                                   —

                                                   o vsaki zamenjavi sistema za satelitski nadzor plovila se takoj obvestijo pristojni organi Komorov.

                                       8.2

                                       Če je plovilo dejavno v komorskih vodah, lahko poveljnik plovila po zakonih in predpisih Komorov za vsako kršitev navedenih obveznosti odgovarja.

                           9.

                           Nadzorni centri držav zastave bodo spremljali gibanje svojih plovil v komorskih vodah. Če se plovila ne spremljajo v skladu z določenimi pogoji, je treba nemudoma obvestiti FMC Komorov in uporabiti postopek iz točke 6.

                           10.

                           Nadzorni centri držav zastave morajo sodelovati s FMC Komorov, da se zagotovi izvajanje teh določb. Če FMC Komorov ugotovi, da država zastave ne pošilja podatkov v skladu z odstavkom 4, je treba o tem nemudoma obvestiti drugo pogodbenico. Takoj po prejetju uradnega obvestila se mora druga pogodbenica odzvati v roku 24-ih ur in FMC Komorov obvestiti, zakaj mu ni predložila zahtevanih podatkov ter navesti razumni rok, do katerega bo začela izvajati te določbe. Če v predpisanem roku ne začne izvajati teh določb, pogodbenici spor rešita pisno oziroma kot določa odstavek 14.

                           11.

                           Podatki o spremljanju, sporočeni drugi pogodbenici v skladu s temi določbami, so namenjeni izključno organom Komorov za nadzor in spremljanje ribiškega ladjevja Evropske unije, ki izvaja ribolov v okviru Sporazuma med EU in Komori. Teh podatkov se nikakor ne sme sporočiti tretjim osebam.

                           12.

                           Pogodbenici se dogovorita, da si bosta na zahtevo izmenjali informacije o opremi, ki se uporablja za satelitski nadzor, da se preveri popolna skladnost vsakega dela opreme z zahtevami druge pogodbenice za namene teh določb.

                           13.

                           Pogodbenici se zavežeta, da bosta po potrebi pregledali te določbe, zlasti v primeru motenj ali nepravilnosti v zvezi s plovili. Pristojni organ Komorov o takih primerih uradno obvesti državo zastave najkasneje 15 dni pred pregledom.

                           14.

                           Pogodbenici se o vsakem sporu glede razlage ali uporabe teh določb posvetujeta v Skupnem odboru iz člena 9 Sporazuma med Evropsko unijo in Zvezo Komori.

                     POGLAVJE IV

                  VKRCANJE MORNARJEV

                           1.

                           Vsako plovilo Evropske unije na lastne stroške vkrca na ribolovno potovanje po komorskih vodah na krov vsaj enega usposobljenega komorskega mornarja.

                           2.

                           Lastniki plovil si prizadevajo vkrcati na krov večje število dodatnih mornarjev iz držav AKP.

                           3.

                           Lastniki plovil svobodno izberejo mornarje, ki jih bodo vkrcali na krov svojih plovil, s seznama, ki ga dobijo od pristojnega organa Komorov.

                           4.

                           Lastnik ladje ali njegov zastopnik pristojnemu organu Komorov sporoči imena lokalnih mornarjev, ki jih vkrca na krov zadevnega plovila, in njihovo mesto v posadki.

                           5.

                           Za mornarje, ki se vkrcajo na plovila Evropske unije, se neposredno po pravu uporablja Deklaracija Mednarodne organizacije dela (ILO) o temeljnih načelih in pravicah pri delu. To zadeva zlasti svobodo združevanja in dejansko priznavanje pravice do kolektivnih pogajanj delavcev ter odpravo diskriminacije pri zaposlovanju in opravljanju poklica.

                           6.

                           Pogodbe o zaposlitvi mornarjev, od katerih podpisniki prejmejo po en izvod, se sklenejo med zastopniki lastnikov plovil in mornarji in/ali njihovimi sindikati ali njihovimi zastopniki po posvetovanju s pristojnim organom Komorov. Te pogodbe mornarjem zagotavljajo koristi sistema socialne varnosti, ki se zanje uporablja, vključno z življenjskim, zdravstvenim in nezgodnim zavarovanjem.

                           7.

                           Mornarjem iz držav AKP plače izplačujejo lastniki plovil. Višino plač sporazumno določijo lastniki plovil ali njihovi zastopniki in mornarji in/ali njihovi sindikati ali njihovi zastopniki. Vendar plačilni pogoji mornarjev iz držav AKP ne smejo biti slabši od tistih, ki veljajo za posadke v njihovih državah, vsekakor pa ne nižji od standardov ILO.

                           8.

                           Vsi mornarji, zaposleni za delo na plovilih Evropske unije, se zglasijo pri poveljniku določenega plovila dan pred predlaganim datumom vkrcanja. Če mornarja ob dogovorjenem času za vkrcanje ni na dogovorjenem kraju, je lastnik plovila samodejno oproščen obveznosti do vkrcanja tega mornarja.

                           9.

                           Če na krovu ni nobenega lokalnega mornarja iz razlogov, ki niso navedeni v prejšnjem odstavku, morajo lastniki zadevnih plovil za vsak dan ribolovnega potovanja v vodah Komorov plačati pavšalni znesek v višini 20 EUR na dan na plovilo. Navedeni znesek se plača najkasneje v rokih iz odstavka 6 oddelka 2 poglavja I te priloge.

                           10.

                           Ta znesek se uporabi za usposabljanje lokalnih mornarjev-ribičev in se plača na račun, ki ga določijo organi Komorov.

                     POGLAVJE V

                  OPAZOVALCI

                           1.

                           Plovila z dovoljenjem za ribolov v komorskih vodah na podlagi tega sporazuma vkrcajo na krov opazovalce, ki jih imenujejo organi Komorov, pod pogoji, navedenimi v nadaljevanju.

                                       1.1

                                       Plovila za ribolov tuna na zahtevo ministrstva Komorov, pristojnega za ribištvo, vkrcajo na krov opazovalca, ki ga navedeni organ imenuje za preverjanje ulova v komorskih vodah.

                                       1.2

                                       Pristojni organ Komorov pripravi seznam izbranih plovil, namenjenih, da na krov vkrcajo opazovalca, in seznam opazovalcev, imenovanih za vkrcanje. Seznama se posodabljata. Takoj po pripravi in vsake tri mesece po njuni posodobitvi se predložita Evropski komisiji.

                                       1.3

                                       Pristojni organ Komorov sporoči zadevnim lastnikom plovil ali njihovim zastopnikom ime opazovalca, imenovanega za vkrcanje na krov plovila, ob izdaji dovoljenja ali najkasneje 15 dni pred predvidenim datumom vkrcanja opazovalca.

                           2.

                           Opazovalec se na plovilo vkrca za eno ribolovno potovanje. Na izrecno zahtevo pristojnih organov Komorov je lahko opazovalec prisoten na krovu tudi med več ribolovnimi potovanji, odvisno od povprečnega trajanja ribolovnega potovanja določenega plovila. To zahtevo pristojni organi Komorov izrazijo takrat, ko sporočijo ime opazovalca, imenovanega za vkrcanje na zadevno plovilo.

                           3.

                           O pogojih za vkrcanje opazovalca na plovilo se dogovorijo lastniki plovil ali njihovi zastopniki in organi Komorov sporazumno.

                           4.

                           Vkrcanje opazovalca na plovilo se izvede v pristanišču, ki ga izbere lastnik ladje na začetku prvega ribolovnega potovanja v komorskih vodah, potem ko je bil uradno obveščen o seznamu izbranih plovil.

                           5.

                           Zadevni lastniki plovil v roku dveh tednov in po obvestilu deset dni vnaprej sporočijo datume in imena pristanišč na Komorih, predvidene za vkrcanje opazovalcev.

                           6.

                           Če se opazovalec vkrca v tuji državi, njegove potne stroške krije lastnik plovila. Če plovilo z opazovalcem s Komorov na krovu zapusti komorske vode, je treba ukreniti vse potrebno, da se zagotovi vrnitev opazovalca na Komore, takoj ko je to mogoče in na stroške lastnika plovila.

                           7.

                           Če opazovalec ob dogovorjenem času oziroma v dvanajstih urah po dogovorjenem času ni prisoten na dogovorjenem kraju, je lastnik plovila samodejno oproščen obveznosti do vkrcanja tega opazovalca.

                           8.

                           Opazovalca se na krovu obravnava kot častnika. Opazovalec opravlja naslednje naloge:

                                       8.1

                                       opazovanje ribolovnih dejavnosti plovil,

                                       8.2

                                       preverjanje položaja plovil, ki opravljajo ribolovne dejavnosti,

                                       8.3

                                       beleženje uporabljenega ribolovnega orodja,

                                       8.4

                                       preverjanje podatkov o ulovu v komorskih vodah, zabeleženih v ladijskem dnevniku,

                                       8.5

                                       preverjanje deleža prilova in ocenjevanje količine izločenih vrst tržnih rib kostnic, rakov in glavonožcev,

                                       8.6

                                       sporočanje podatkov o ribolovu, vključno s količino ulova in prilova na plovilu, po radijski zvezi.

                           9.

                           Poveljnik stori vse, kar je v njegovi moči, da zagotovi fizično varnost in dobro počutje opazovalca pri izvajanju njegovih nalog.

                           10.

                           Opazovalec ima na voljo vso opremo, ki jo potrebuje za opravljanje svojih nalog. Poveljnik mu omogoči dostop do sredstev komuniciranja, potrebnih za opravljanje njegovih nalog, dokumentov, neposredno povezanih z ribolovnimi dejavnostmi plovila, vključno z ladijskim dnevnikom in navigacijskim dnevnikom, in dostop do tistih delov plovila, ki so potrebni za omogočanje opravljanja njegovih nalog.

                           11.

                           Opazovalec med bivanjem na krovu:

                                       11.1

                                       stori vse potrebno, da zagotovi, da njegovo vkrcanje in navzočnost na krovu plovila ne prekinjata in ne ovirata ribolovnih dejavnosti,

                                       11.2

                                       spoštuje premoženje in opremo na krovu ter zaupnost vseh dokumentov, ki pripadajo omenjenemu plovilu.

                           12.

                           Ob koncu obdobja opazovanja in pred izkrcanjem opazovalec pripravi poročilo o dejavnostih, ki ga pošlje pristojnim organom Komorov, en izvod pa Evropski komisiji. Podpiše ga v navzočnosti poveljnika, ki lahko poročilu pripiše kakršne koli ugotovitve ali zahteva pripis ugotovitev, ki se mu zdijo potrebne, nato pa se podpiše še sam. Izvod poročila se poveljniku plovila izroči ob izkrcanju znanstvenega opazovalca.

                           13.

                           Lastnik plovila na svoje stroške ob upoštevanju zmogljivosti plovila zagotovi nastanitev in prehrano opazovalcev v istih razmerah, kakor jih uživajo častniki na plovilu.

                           14.

                           Plačo in socialne prispevke za opazovalca krijejo pristojni organi Komorov.

                     POGLAVJE VI

                  NADZOR

               Evropska ribiška plovila morajo spoštovati ukrepe in priporočila Komisije za tune v Indijskem oceanu (IOTC) glede ribolovnega orodja in njegovih tehničnih specifikacij ter vse druge tehnične ukrepe, ki se nanašajo na njihove ribolovne aktivnosti.
               1.   Seznam plovil

                           1.1

                           Evropska unija razpolaga s posodobljenim seznamom plovil z dovoljenji za ribolov, izdanimi v skladu z določbami tega protokola. O tem seznamu se uradno obvesti organe Komorov, zadolžene za nadzor ribolova, takoj ko je sestavljen in ob vsaki njegovi posodobitvi.

                           1.2

                           Plovila Evropske unije se lahko dodajo na seznam iz prejšnjega odstavka po prejemu uradnega obvestila o vplačanem predplačilu iz odstavka 3 oddelka 2 poglavja I te priloge. V tem primeru lahko lastnik plovila prejme overjen izvod tega seznama, ki ga hrani na krovu namesto dovoljenja za ribolov, dokler to dovoljenje za ribolov ni izdano.

                     2.   Nadzorni postopki

                           2.1

                           Poveljniki plovil Evropske unije, ki izvajajo ribolovne dejavnosti v komorskih vodah, komorskim uradnikom, pristojnim za inšpekcijske preglede in nadzor ribolovnih dejavnosti, dovolijo ter omogočijo vkrcanje in opravljanje njihovih dolžnosti.

                           2.2

                           Ti uradniki se na krovu ne zadržujejo dlje, kot je potrebno za izvedbo njihovih nalog.

                           2.3

                           Po vsakem opravljenem inšpekcijskem pregledu in nadzoru se poveljniku plovila izda izvod poročila o inšpekcijskem pregledu.

                           2.4

                           Za zagotovitev varnih postopkov inšpekcijskih pregledov in brez poseganja v komorsko zakonodajo morajo biti inšpekcijske ladje in inšpektorji pri pregledih obravnavani kot častniki, pooblaščeni s strani komorskih organov.

                           2.5

                           Poveljniki evropskih plovil, ki iztovarjajo ali pretovarjajo v pristanišču na Komorih, komorskim inšpektorjem dovolijo in omogočijo opravljanje nadzora teh dejavnosti.

                     POGLAVJE VII

                  PREGLEDI

               1.   Pregledi

                           1.1

                           Pristojni organi Komorov najkasneje v roku 24 delovnih ur obvestijo Evropsko komisijo in državo zastave o vsakem pregledu in vsaki kazni, naloženi evropskim plovilom v komorskih vodah.

                           1.2

                           Evropska komisija hkrati prejme kratko poročilo o okoliščinah in razlogih za pregled plovila.

                     2.   Zapisnik o pregledu plovila

                           2.1

                           Ko pristojni organ Komorov pripravi zapisnik, ga poveljnik plovila podpiše.

                           2.2

                           Ta podpis ne vpliva na pravice ali sredstva obrambe, s katerimi se poveljnik lahko zagovarja pred domnevno kršitvijo.

                           2.3

                           Poveljnik mora s plovilom vpluti v pristanišče, ki ga določijo organi Komorov. V primerih manjših kršitev lahko pristojni organ Komorov plovilu, ki je pregledano, dovoli, da nadaljuje ribolovne dejavnosti.

                     3.   Posvetovalni sestanek v primeru pregleda plovila

                           3.1

                           Preden se sprejmejo morebitni ukrepi proti poveljniku ali posadki plovila ali v zvezi s tovorom in opremo plovila, razen tiste za varovanje dokazov o domnevni kršitvi, se v roku enega delovnega dne od prejema zgoraj navedenih informacij skliče posvetovalni sestanek med Evropsko Komisijo in pristojnimi organi Komorov, ki se ga po možnosti udeleži predstavnik zadevne države članice.

                           3.2

                           Na tem sestanku si pogodbenici izmenjata vse ustrezne dokumente ali informacije, ki lahko pomagajo pojasniti ugotovljena dejstva. Lastnik plovila ali njegov zastopnik je obveščen o sklepih navedenega sestanka in ukrepih, ki sledijo pregledu.

                     4.   Reševanje sporov v zvezi s pregledom

                           4.1

                           Pred uvedbo kakršnega koli sodnega postopka se domnevna kršitev poskuša razrešiti s postopkom poravnave. Ta postopek se zaključi najpozneje tri delovne dni po pregledu.

                           4.2

                           V primeru postopka poravnave se znesek denarne kazni določi v skladu s komorsko zakonodajo. Ta znesek kazni bi se moral zavesti, podpisati in poslati Evropski komisiji in državi zastave.

                           4.3

                           Če spora ni možno razrešiti s postopkom poravnave in se predloži pristojnemu sodnemu organu, lastnik plovila pri banki, ki jo določijo pristojni organi Komorov, položi bančno varščino, v kateri so zajeti stroški pregleda ter znesek denarnih kazni in nadomestila, naloženi odgovornim za kršitev.

                           4.4

                           Do zaključka sodnega postopka je bančna varščina nepreklicna. Sprosti se takoj, ko se sodni postopek konča brez obsodbe. Podobno je v primeru obsodbe, ki nalaga denarno kazen, ki znaša manj kakor bančna varščina, ko pristojni organi Komorov sprostijo preostanek zneska.

                           4.5

                           Zaplemba plovila se ukine in njegova posadka sme zapustiti pristanišče:

                                       —

                                       ko so obveznosti, ki izhajajo iz postopka poravnave, izpolnjene ali

                                       —

                                       ko je bančna varščina iz odstavka 4.3 položena in jo pristojni organi Komorov prejmejo pred zaključkom sodnega postopka.

                  Dodatki

                     1.

                        Zahtevek za izdajo dovoljenja za ribolov

                     2.

                        Ladijski dnevnik plovil za ribolov tuna s potegalko

                     3.

                        Ladijski dnevnik plovil s parangalom

                     4.

                        Obrazec za sporočanje vstopa v ribolovno cono in izstopa iz nje

                     5.

                        Pošiljanje sporočil sistema za spremljanje plovil (VMS) Komorom - Poročilo o položaju

                     Dodatek 1

                        ZAHTEVEK ZA IZDAJO DOVOLJENJA ZA RIBOLOV TUJEMU RIBIŠKEMU PLOVILU

                        Ime vlagatelja: …
                     …

                        Naslov vlagatelja: …
                     …

                        Ime in naslov najemnika plovila, če se razlikuje od zgoraj navedenega: …
                     …

                        Ime in naslov predstavnika (zastopnika) na Komorih: …
                     …

                        Ime plovila: …
                     …

                        Vrsta plovila: …
                     …

                        Država registracije: …
                     …

                        Pristanišče in številka registracije: …
                     …

                        Zunanja razpoznavna oznaka plovila: …
                     …

                        Radijski klicni znak in frekvenca: …
                     …

                        Dolžina plovila: …
                     …

                        Širina plovila: …
                     …

                        Vrsta in moč motorja: …
                     …

                        Bruto registrska tonaža plovila: …
                     …

                        Neto registrska tonaža plovila: …
                     …

                        Najmanjša dovoljena posadka: …
                     …

                        Vrsta ribolova: …
                     …

                        Predvidene vrste: …
                     …

                        Zahtevano obdobje veljavnosti: …
                     …
                     Spodaj podpisani izjavljam, da so vsi zgornji podatki točni.
                     Datum … Podpis …

                     Dodatek 2

                        VZOREC ZA PRIJAVO ULOVA ZA PLOVILA ZA RIBOLOV TUNA S POTEGALKO

                     DEPART/SALIDA/DEPARTURE
                     ARRIVEE/LLEGADA/ARRIVAL
                     NAVIRE/BARCO/VESSEL
                     PATRON/PATRON/MASTER
                     FEUILLE
                     PORT/PUERTO/PORT
                     DATE/FECHA/DATE
                     HEURE/HORA/HOUR
                     LOCH/CORREDERA/LOCH
                     PORT/PUERTO/PORT
                     DATE/FECHA/DATE
                     HEURE/HORA/HOUR
                     LOCH/CORREDERA/LOCH
                     HOJA/SHEET No

                     DATE
                     FECHA
                     DATE
                     POSITION (chaque calée ou midi)
                     POSICIÓN (cada lance o mediodia)
                     POSITION (each set or midday)
                     CALEE
                     LANCE
                     SET
                     CAPTURE ESTIMEE
                     ESTIMACIÓN DE LA CAPTURA
                     ESTIMATED CATCH
                     ASSOCIATION
                     ASSOCIACIÓN
                     ASSOCIATION
                     COMMENTAIRES
                     OBSERVACIONES
                     COMMENTS
                     COURANT
                     CORRIENTE
                     CURRENT
                     1
                     ALBACORE
                     RABIL
                     YELLOWFIN
                     2
                     LISTAO
                     LISTADO
                     SKIPJACK
                     3
                     PATUDO
                     PATUDO
                     BIGEYE
                     AUTRE ESPECE préciser le/les nom(s)
                     OTRA ESPECIE dar el/los nombre(s)
                     OTHER SPECIES give name(s)
                     REJETS préciser le/les nom(s)
                     DESCARTES dar el/los nombre(s)
                     DISCARDS give name(s)
                     Route/Recherche, problèmes divers, type d’épave (naturelle/artificielle, balisée, bateau), prise accessoire, taille du banc, autres associations, …
                     Ruta/Busca, problemas varios, tipo de objeto (natural/artificial, con baliza, barco), captura accesoria, talla del banco, otras asociaciones, …
                     Steaming/Searching, miscellaneous problems, log type (natural/artificial, with radio beacon, vessel), by catch, school size, other associations, …
                     Taille
                     Talla
                     Size
                     Capture
                     Captura
                     Catch
                     Taille
                     Talla
                     Size
                     Capture
                     Captura
                     Catch
                     Taille
                     Talla
                     Size
                     Capture
                     Captura
                     Catch
                     Nom
                     Nombre
                     Name
                     Taille
                     Talla
                     Size
                     Capture
                     Captura
                     Catch
                     Nom
                     Nombre
                     Name
                     Taille
                     Talla
                     Size
                     Capture
                     Captura
                     Catch
                     Une calée par ligne/Un lance cada línea/One set by line
                     PODPIS
                     DATUM

                     Dodatek 3

                        VZOREC ZA PRIJAVO ULOVA ZA PLOVILA ZA RIBOLOV TUNA S PARANGALOM

                     Flag country/Pavilion
                     Name of boat/nom du navire
                     Date reported/Date de déclaration †
                     Name of captain/Nom du capitaine
                     Vessel size/Taille du navire
                     GT (tons)/TB (tonnes)
                     LOA (m)/LHT (m)
                     Reporting person/Personne déclarante
                     Name/Nom
                     Phone/Téléphone
                     License number/Numéro de licence
                     Departure date/Date de départ †
                     Departure port/Port de départ
                     Call sign/Indicatif radio
                     Arrival date/Date d’arrivée †
                     Arrival port/Port d’arrivée
                     Number of crew/Effectif équipage
                     † use YYYY/MM/DD for dates/utilisez AAAA/MM/JJ pour les dates
                     Gear configuration/configuration de l'engin
                     Branch line length/Longueur des avancons (m)
                     Float line length/longueur des ralingues de flotteurs (m)
                     Type of weight/type de poids
                     Length between branch lines/longueur entre les avancons
                     whole/entier
                     processed/transformé
                     Za vsak izvlek se ulov navede v številu in teži (v kg) v zgornji oziroma spodnji vrstici.
                     Date
                     Position
                     Tunas/thons
                     Billfishes / Aiguilles de mer
                     Sharks/requins
                     Latitude
                     Longitude
                     southern bluefin/thon rouge
                     albacore/german
                     bigeye/patudo
                     yellowfin/albacore
                     skipjack/listao
                     Swordfish/espadon
                     Stripped marlin/marlin ray
                     blue marlin/marlin bleu
                     black marlin/marlin noir
                     Sailfish/voilier
                     Shortbill spearfish/marlin rostre court
                     Blue shark/Peau bleue
                     Porbeagle/requin taupe
                     Mako/petite taupe
                     Other/autres
                     Degree/Degrs ą
                     N S
                     Degree/Degrs ą
                     E W
                     N S
                     E W
                     N S
                     E W
                     N S
                     E W
                     N S
                     E W
                     for dates, use the YYYY/MM/DD format/pour les dates, utiliser le format AAAA/MM/JJ
                     ą for positions, use the format/pour les positions, utiliser le formatŹ: XXXX'
                     ** for SST, use a value with one decimal point/pour la SST, utiliser une valeur une dcimale

                     Dodatek 4

                        PREGLEDNICA ZA SPREMLJANJE DEJAVNOSTI RIBIŠKIH PLOVIL EVROPSKE UNIJE V KOMORSKIH VODAH

                                 Država zastave

                                 Ime plovila

                                 Radijski klicni znak plovila

                                 Leto

                                 Kategorija plovila
                                 (plovilo s potegalko, plovilo s parangalom)

                                 Dovoljenje

                                 Vstop v cono

                                 Izstop iz cone

                                 Ribolovni dnevi
                                 (VMS)

                                 Ulov

                                 Pripombe VMS

                     Dodatek 5

                        POŠILJANJE SPOROČIL SISTEMA ZA SPREMLJANJE PLOVIL (VMS) KOMOROM

                        Poročilo o položaju

                                 Podatek

                                 Oznaka

                                 Obvezno (O)/Neobvezno (N)

                                 Pripombe

                                 Začetek zapisa

                                 SR

                                 O

                                 Podatek o sistemu – označuje začetek zapisa

                                 Naslovnik

                                 AD

                                 O

                                 Podatek o sporočilu – naslovnik. Tričrkovna oznaka države ISO

                                 Pošiljatelj

                                 FS

                                 O

                                 Podatek o sporočilu – pošiljatelj. Tričrkovna oznaka države ISO

                                 Vrsta sporočila

                                 TM

                                 O

                                 Podatek o sporočilu – vrsta sporočila „POS“

                                 Radijski klicni znak

                                 RC

                                 O

                                 Podatek o plovilu – mednarodni radijski klicni znak plovila

                                 Notranja referenčna številka pogodbenice

                                 IR

                                 N

                                 Podatek o plovilu – enotna številka pogodbenice (tričrkovna oznaka države zastave ISO, ki ji sledi številka)

                                 Zunanja registrska številka

                                 XR

                                 N

                                 Podatek o plovilu – številka na boku plovila

                                 Država zastave

                                 FS

                                 N

                                 Podatki o državi zastave

                                 Zemljepisna širina

                                 LA

                                 O

                                 Podatek o položaju – položaj plovila v stopinjah in minutah S/J SSMM) (WGS–84)

                                 Zemljepisna dolžina

                                 LO

                                 O

                                 Podatek o položaju plovila – položaj v stopinjah in minutah V/Z SSMM) (WGS–84)

                                 Datum

                                 DA

                                 O

                                 Podatek o položaju – datum zabeleženja položaja UTC (LLLLMMDD)

                                 Ura

                                 TI

                                 O

                                 Podatek o položaju – čas zabeleženja položaja UTC (UUMM)

                                 Konec zapisa

                                 ER

                                 O

                                 Podatek o sistemu – označuje konec zapisa

                           Nabor znakov: ISO 8859.1
                     Prenos podatkov je strukturiran na naslednji način:

                                 —

                                 dvojna poševnica (//) in oznaka „SR“ označujeta začetek prenosa,

                                 —

                                 dvojna poševnica (//) in oznaka pomenita začetek podatka;

                                 —

                                 enojna poševnica (/) ločuje oznako polja in podatke;

                                 —

                                 pari podatkov so ločeni s presledkom;

                                 —

                                 oznaka „ER“ in dvojna poševnica (//) na koncu označujeta konec zapisa.

                                 —

                                 neobvezni podatki se morajo vstaviti med začetek in konec zapisa.